**АРТИКУЛАЦИЈА ГЛАСА З**

Глас З припада групи фрикатва(струјни глас),и веома је честа појава неправилног изговора код деце било да језик излази преко усана,било из навике или неправилног загрижаја.

При артикулацији овог гласа врх језика је иза доњих секутића а размак између доњих и горњих секутића је веома мали.Бочне ивице језика се наслањају на горње кутњаке.По средини језика је плитак жлеб којим струји ваздух који долази из плућа.Усне су развучене,гласнице трепере,глас је звучан.

**КОРЕКЦИЈА НЕПРАВИЛНОГ ИЗГОВОРА**

Формирање гласа почињемо разним имитацијама имитирањем зујања инсеката пчеле,осе,комарца.У почетку дете само слуша нас а онда покушава и само да изговара глас З,са продуженом артикулацијом. Пчеча зуји ЗЗЗЗЗЗЗЗЗЗЗЗЗЗ.

Овој вежби можемо додати цртеж пчеле и цвета које дете може да боји уз имитацију зујања.

**Корекцију настављамо уобичајено кроз слогове,**

**ЗА,ЗО ,ЗИ,ЗЕ ,ЗУ,**

**АЗА,ОЗО,ИЗИ,ЕЗЕ,УЗУ**

**АЗ,ОЗ,ИЗ,ЕЗ,УЗ**

**Речи у иницијалном положају**: Зага,Зека,Зоран,Зима,Звоно........

**Речи у медијалном положају:** КоЗа,МаЗа,ВиЗа,ТоЗа,ЛепеЗа,ПротеЗ........

**Речи у финалном положају**: ВоЗ,МраЗ,КроЗ,ВеЗ,КеЗ...........

**Реченице:**

Месо је у фризу

Тоза музе козу

Зими има марзева

Зорана везује везице

**Рецитације**

**Зимска песма**

Зима ,зима –е па шта је

Ако је зима није лав

Зима,зима па нека је

Не боји се ко је здрав,

А шта може зима мени

Шта ми ми може, шта ми сме

Нек ми носић поцрвени,

Ето то је то је све.

Тек у дужим дечијим исказима кроз разговор,причање приче или смишљену игру можемо уочити колико је дете усвојило правилан изговор и колико је је аутоматизовало кориговани глас тј.колико га примењује у спонтаном говору.

Уз корекција наравно увек користимо разне садржаје који ће стимулисати глас кроз сличице,цртеже,игре ,,на слово ,на слово“,како би се на што више начина дете,,бавило“гласом кји коригујемо.

Логопед,Татјана Петров